Question stringlengths 1 327 | Answer stringlengths 1 3k |
|---|---|
يا شيخ عمرو بالله عليك جاوبنيانا ثانويه عامه و عندي يوم فيه دروس من ١٠ الصبح ل ٤ من غير فواصلكده صلواتي هتفوتني و انا معنديش استعداد ارجع منتظمش ف الصلاه تاني بالله عليك دلّني أتصرف ازاي | استأذن وصل الظهر. والعصر صليه بعد الدرس |
هل يكون وضوءي صحيح لما امسح علي الشراب مره ؟ | لو لبسته على وضوء فهو صحيح |
تقدم لي شاب اهلي شايفينه غير مناسب ماديا مع ان الفرق بسيط وهو لسه في بدايه حياته طلبه منه تغير شقته من مكان شعبي لمكان افضل و فعل ذلك في مكان العمار به قليل فرفضوه قال لي لقد فعلت ما بوسعي وقد حان دورك ماذا علي ان افعل وقد ارتحت له و ارى انه مناسب وعلى خلق ودين | بلغيهم بموقفك وأصري عليه |
صياد . و قابلت اجانب فى سفينة عايزينى اشترى ليهم بيره .. هل ده حرام؟؟ | أومال |
انا طالبة ف تانية اعدادي والحمد لله لبست الخمار وابتديت اصوم الحمد لله كل اتنين وخميس خصوصا ان انا بحبه.. المهم انا خايفة لما اروح المدرسة مثلا بالخمار وكمان لما اكون صايمة اللي بقي هيتريق ويقول بقيتي شيخة خلاص والتعليقات دي خايفة اللي بعمله دة يكون رياء والعياذ بالله اعمل اي عشان اتجنب التعليقات دي | لا أنتي سيبك منهم خالص، ولو حد اتكلم حيتكلم أسبوع أو اتنين بس، وبعد كده حيبقى الوضع طبيعي |
هل سألتم أنفسكم لماذا النقاب ينتشر فقط في السعودية ؟ مممم حسب عيشتي بينهم استنتجت أنه بسبب القبح ، عنجد بحكي ، الجمال معدوم لديهم ، للحفاظ على نظر الرجال :) ولو كان بسبب الجمال فالأولى الشامية والمغربية يلبسن النقاب مش السعودية ، أعتذر لكن هذه هي الحقيقة المرة . | أنا مش عايز أبلكك من الرسايل اللي فاتت. لكن أنت مريض نفسيا تحتاج علاجا. هذه نصيحة على فكرة. |
🎈🎈🎈 | الأولى وبغض النظر عن أي مواقف دينية أو أخلاقية لها: يعجبني شعرها. نعم يسمع له في الوعظ العام وما يتعلق بأركان الإسلام والأمور المشهورة من المحرمات، لا في الفقه والإفتاء في المسائل الخاصة |
هو عبد الملك بن مروان مش كان بيسمى حمامة المسجد، ليه في عهده قذفت الكعبة بالمنجنيق | آه، ما هو روي إنه لما نجح في الانتخابات، كان عنده مصحف، فقام قافله وقال له: هذا فراق بيني وبينك الدنيا وحشة أوي :) |
بعد إذنك يا شيخنا ،عاوز مثال على الجمع بين الأدلة في حالة أحد الأدلة عام من وجه وخاص من وجه آخر | كالأمر بصلاة الفائتة متى ذكرها، والنهي عن الصلاة في الأوقات المخصوصة، فالأول متناول الفائتة بخصوصها ووقت النهي بعمومه، والثاني يتناول الفائتة بعمومه والوقت بخصوصه. وهناك أمثلة أخرى، والحاجات دي معروفة في كتب الأصول لا تحتاج طلبا |
سبيت الدين بدون قصد .. كدة راسي صدعت وانا بكلم بصاحبي كلام طبيعي وسبيت الدين فجأة ولساني لحالي الو اتكلم ومعرفتش ايش صار !!! هل كدة طلعت من الملة !!! شو اعمللل | تشهد واستغفر ولا تعد إلى ذلك |
ياشيخ انه يكون بيكلم أخته كل شوية وهي في الشارع يطمن عليها دي حاجة عادية؟ | حتى لو مش عادية، هي حاجة حلوة مش وحشة. ليه بتحفروا على النكد بإيديكم مش فاهم؟ :) |
جبت شاهد مدحت صالح ده منين يا شيخنا، ده ولا شواهد ابن عقيلمفيش شاهد من عصر الاحتجاج كي يطمئن قلبي 😂 | عايز من عصر الاحتجاج؟ حسيبك للزمن. عايز احتجاج أكتر من الست إيه بقى؟! |
لا بس السؤال ده انسال لشيخ من مشايخ الاسك وجاوب عليه ينفع بدون اكراه بس اعتراضي ان الاجابه متنتشرش ع الملا كده سواء صح او غلط Mostafa Mamdouh Mostafa | طيب يا مصطفى. عموما حاول في سنك ده متعترضش على الناس الأكبر منك في السن والعلم، حاول تستفيد أكتر وتتعلم عشان تكون شخصيتك ووجهة نظرك على أسس فيها قدر أكبر من العقل، مش مجرد الانطباع. |
انت من اللي بيقولو ح مش ه (حينفعك)😂تحيه ليك حبيبي 😄 | نعم، وقد تقدم بحث ذلك وبيان صوابه في إجابة سابقة، فراجع الأرشيف. وهذا من دلائله، صيدَ الخاطر: |
بعد اذنك هو فعلا حرام أعيد ع المسحيين !!يعنى ف عيدهم ممنوع اقول كل سنة و انتوا طيبين ؟ | لا يجوز في الأعياد الدينية |
انا اذنبت كتير اوي، ويشهد الله أني تبت وندمت ورجعت إليه وبعدت عن الناس اللي كانوا محببني في المعصية وبستغفر دايما.سؤالي: هل لو مثلا بدعي ربنا بشيء نفسي يتحقق وتوفيق دراسي وزوج صالح ربنا هيكرمني بيه زي واحدة معصتش ربنا في حياتها ومعملتش اي حاجة تغضبه؟ يعني ربنا هيديني خير زيها❓وادعيلي بالهداية، شكرا❤ | إن شاء الله |
ممكن حضرتك ترد ع سؤالي Mostafa Mamdouh Mostafa | انت متزوج؟ |
انا لا نافع في اي شغل ولا بتواضع واقبل باي شغل ، معروض عليا شغل مريح لكن فلوسة قليله لكني هكون مرتاح نفسيا فيه بصراحة باصص للي حواليا وناس تقولي تقبلش باقل من كذا | سيبك من الناس، محدش حينفعك، ولا حد حيهتم بيك |
حضرتك يا شيخ عمرو تكلمت عن معظم المشايخ المنشاوي ومصطفي وعبد الباسط والحصري ولم تذكر البنا.😑 | لا، ذكرته :) |
يا شيخ هو حرام هنا في الاسك اقول غير السائل عشان متحرحش مثلا علاما بأني انا السائلعفوا على التكرار | متقولش. |
انت بتحب الفلسطينية وإلا بتكرههم يا مولانا ؟ | بحبهم، حقول ايه بس :) |
ممكن حضرتك توضحلنا الفرق بين القدر المعلق و المبرم و ايه القدر اللي ممكن بالدعاء يتغير يعني لو حد دعا بحاجه و مكتوبله غيرها دعائه و الحاخه يغيرها سواء شغل معين او زواج او امر معين يقضي له حتي لو مش مكتوبله بالدعاء ارجوك يا شيخنا فهمني محتاجه اعرف ادعي ولا لا شئ يتغير ارجوك | كل هذا التعمق لغير الأغراض العلمية البحتة = وساوس لا معنى لها ولا فائدة منها. امشوا في حياتكم بالعقل وبالدعاء، مع بعض، ولا تفكروا فوق ذلك. |
ارجوك ترد هو زوجى وليه عليا الطاعه والادب لكن انا بشر لما اسمع اهانة اهلى عمال على بطال وليه كمان يضربنى هل فعلا ده الاسلام هل فعلا انا اسكت واضرب بمنتهى الظلم والافترا ؟؟؟؟ | إذا كان يظلمك بضربك وسب أهلك فمن حقك طلب التطليق من القاضي وليس واجبا عليك أن تصبري على ظلمه |
امبارح ابويا كان بيتكلم ان الوالدين ليهم مكانه كبيرة بمعنى انهم لو اذوك تصبر و تسيب ربنا يحاسبهم فضرب مثال ان لو اب منع ابنه من ميراث امه غلط انه يوديه المحكمة و لكن يصبر انا استغربت و قلتله ازاى ده حقه قلى الوالدين غير بقية الناس هل الكلام ده صح؟ | لا مش صح |
شيخنا الجليل أعمل مع الهنود وغير المسلمين وعندما يقولوا السلام عليكم أرد عليهم وأقول وعلي من اتبع الهدي السلام، هل هذا صحيح؟ وهل يجوز رد السلام عادي عليهم علما بأن فيهم ملاحدة.بارك الله فيك | يجوز رد السلام مادام يقول السلام عليكم بوضوح ومادام لا يظهر من الشخص عداوة للإسلام |
جاتلي فرصة إني اروح اعيش في إسرائيل وأكمل تعليمي وحياتي هناك.. حرام لو رحت؟ | عليه العوض ومنه العوض |
انا صايم انهارده بس لسه صاحى من النوم بس لقيت نفسي احتلمت اعمل ايه | ولا شيء. هذا لا يؤثر على الصيام. اغتسل فقط لأجل الصلاة |
هل الفوايد اللي بتطلع ع الفلوس اللي ف البوستة حرام؟ | نعم |
https://www.facebook.com/Am.Basiony/posts/736737599866217 الصفحة هذي تابعة إلك | لا، ليس عندي أي صفحة في فيسبوك إلا صفحتي الشخصية، وهذا رابطها: https://www.facebook.com/Amr.Ali.Basiony |
هوا انا لو شربت النهارده وانا صايمه وكنت ناسيه يبقي كدا فطرت ولالا😢 | لا |
يا شيخ سألتك ع الكاميرا .. هشتغل بيها اصور بنات بس .. ؟؟ | الأصل إنه جائز |
https://ask.fm/BasionyAmr/answers/144050766247?utm_source=copy_link&utm_medium=android غير السائل بس ممكن اعرف طيب النص الى بيخلى واجب ع الواحد ينفذ النذر | قال تعالى: ولويوفوا نذورهم، وقال عليه السلام: من نذر أن يطيع الله فليطعه، وقال: ثم يكون أقوام يخونون ولا يؤتمنون وينذرون ولا يوفون |
( العاقبه للمتقين ) ما هي العاقبه | الثواب في الدنيا والآخرة أو في الآخرة |
بسرق كهرباء عشان الدولة بتسرقنى .. كده حرام؟؟؟ | نعم |
السلام عليكملو سمحت يا شيخ عايز اعرف ايه حكم الاكل سهوا اثناء صيام التطوع Reda M Mostafa | لا شيء |
حكم زيارة المقابر للنساء؟ من دون بكاء او نحيب | جائز |
ياسيدنا هل النبي ف الحديث حدد الاناء فقط بالغسل سبعا احداهن بالتراب ام لم يحدد. طالما انه خصص الاناء وحده فالحكم يخص الاناء وحده دون غيره اما الثوب وغيره من غير الاناء فيطهر بالغسل ولو مره طالما انه قد زال اثر الكلب منه.او اذكر دليل واحد يثبت ان الثوب لا يطهر الا بعد غسله سبعا احداهن بالتراب Ahmed Taher | يا أحمد، مفيش تحديد أصلا في الحديث، هذا فهم عامي، مجرد ذكر الإناء لا مفهوم له، فهذا ما يعرف بمفهوم اللقب، وهو غير معتبر، فقولنا محمد رسول الله لا يستلزم أن غيره ليس برسول، فالمسألة متعلقة بالعلة في الأمر بالغسل، وليس أحد من العلماء قال إن العلة سواء أكانت نصا أو مومأ إليها أو مستنبطة هي كونه إناء من عدمه، إنما الكلام ك... |
امال صيغة الندر بتكون ازاى؟ | أن يقول أنذر كذا، أو يلزمني كذا، أو علي كذا، وكل لفظ يشعر بالإلزام، أما قوله فسوف أفعل كذا فليس هذا اللفظ مشعرا بالإلزام، فيكون وعدا لا نذرا لازما |
هوا الحرام ف الرسم هوا البورتريه بس ؟ .. يعنى لو هرسم شخصيه كرتونيه مثلا او انمى حرام بردو ؟ | القول الذي أفتي به أن الرسم جميعه جائز |
خلاص ياسيدنا انت تري اني اخطأت وتري ان هذه كارثه ف حقي اذا صحصح لي لو تكرمت | يا حبيبي ذاكر أي كتاب فقه في باب الطهارة، الموضوع تصحيح تصور كامل للفقه مش معلومة غلط. وأنا لو حصحصح لكل واحد مش حخلص :) |
https://ask.fm/BasionyAmr/answers/144050910119 حضرتك الغلطان هما فكروا عشان بتهزر معاهم وكده فهيبقى ليهم حق كمان يناقشوك في الفتوى لا وكمان يعترضوا :D | هزلت 😂 |
يامولانا انا ليسانس شريعه وقانون من جامعه الازهر ومعايا كمان ماجستير ازاي حضرتك حكمت عليا اني بتكلم في حاجه بدون علم واني هدخل النار هذا ليس جرم ولا ذنب ولا كبيره حتي ادخل النار ياسيدنا 😂ان انا اخطأت فصحح لي وشكرا | ما هي دي الكارثة الأكبر إنك تكون خريج شريعة وبتقول الكلام التحفة ده يا حبيبي :) معقول مدرستش حاجة خالص في شريعة دي يعني؟ :) |
٤ بنات أمي بتشتمنا ابشع الألفاظ وبتدَّعي علينا وبتتصرف تصرفات غريبة حاولنا كتير نكلمها ولكن مفيش فايدة وبابا لما بيدخل بتشتمه هو كمان اخر مرة تطاولت عليه بشكل مؤذي دفعه للطلاق ودي اخر طلقة ملهاش مكان تعيش فيه نعمل ايه انا واخواتي بالله عليك جاوبني في اقرب وقت | حتعملي ايه، مفيش قدامك غير الصبر حتى ييسر الله لك مخرجا من هذا البيت |
حضرتك قلت يامولانا ان الثوب الذي وقع عليه لعاب الكلب لا يطهر الا بعد غسله سبعا احداهن بالترابانا اخالفك الرأي لان الحديث خصص الاناء بغسله كذلك ولو كان يقصد النبي الثوب ايضا لما خصص الاناء وذكره بمفرده ولكنه اراد بذالك ذياده احتياط خوفا من بقاء بعض الامراض مكان لعابه ف الاناء الذي ياكل الناس فيه | كلامك خطأ، وأنت مش بتخالفني في الرأي، أنت بتتكلم في حاجة مش فاهمها، بدون تعلم، وده حرام شرعا وقد يدخلك النار |
قرأت لكم كلاما فهمت منه أنكم تعلقون (كفر النوع) بالكفر الأصلي، ككفر النصارى واليهود، وتنفونه عمن كان أصله الإسلام من الطوائف، فهل هذا الفهم صحيح؟، وهل ثم من قرره من أهل العلم؟. | عندي نعم |
عايز أقبّل يد حماتي أم خطيبتي , أحبها كثيراً , هي أكبر من والدتي بكثير حلال أم حرام ؟ | لا داع لذلك، انتظر لبعد العقد |
زوجي بخيل جدا في مشاعره لا يسمعني كلام حب وتكلمت معه في هذا الموضوع ولا حياة لمن تنادي يقول انه يحبني ولكن لايفعل ما يدل علي ذلك والله لا ابالغ ولا اكفر العشير والله افعل مابوسعي لاسر ناظره وسمعه وانفه وروحه وبطنه حتي وهو يشهد لي بذلك ولكن ؟!يكفيني مالا وكفي وحتي هذا لابد ان اطلب قل له شيئاً ياشيخ😔 | اتق الله وأحسن إلى زوجتك |
بعمل فعل سىء جدا انا وصحبتي من تقبيل ولمس عوارات وكده وانا عارفه انه اكيد حرام ومش عارفين نبطل ده مع اننا على طول بنشجع بعض على الخير والظاهر بتاعنا الالتزام وبنحفظ قرءان مع بعض وبنحاول نتخلص من الفعل ده ومش عارفين .. افيدني وادعيلي يا شيخ | لازم تقطعوا علاقتكم |
كنت بتابعكوا علي بيدج الفيس الاول ومبسوطه بس حقيقي اتصدمت لما جيت ابعت لكذا شيخ سؤال ومش متعاد او في نوع من السوقيه في الطريقة وميردش حقيقي حزنت جدا ، بشكركوا | معلش مش مقصود لكن الأسئلة كثيرة جدا ولابد من الإجابة على بعضها فقط. باعتذرلك بالنيابة عن الجميع |
ياشيخ قولي والنبي وريح قلبي انا بنت و عملت كذه حاجه حرام بس استغفرت عنها كتير و ربنا هداني وبقيت اصلي وربنا راضي عني و عن حياتي وبجد بحس براحه نفسيه .. بس انا بخاف اوافق ع حد متقدملي بخاف يكتشف مثلا اني كنت مش كويسه ويسبني .. ولا انا لازم احكيله ؟؟؟ هو مش حاجات بشعه يعني بس بالنسبالي دلوقتي هي كده | لا مش لازم تحكي له |
خطيبى بعد ما اتقدملى كلمنى على الفيس عشان يتطمن عليا لانى كنت مسافرة ..بعد الموضوع تم بقوله ابتعلى اد عشان عايزة اعمل got engaged مرضيش ...هل انا طلبت حاجة غلط ..وحتى لو بقيت بس عنده الفيس من غير حاجة تانية مش دا من حقى !!! | متخليش حاجة زي دي تبقى موضوع خلاف يعني لأنها ملهاش قيمة |
ينفع اسجد سجدة تلاوة و انا حائض؟ ! | لا |
اكتشفت ان امي تخون ابي وتيقنت ذلك يقين تام ولا استطيع مواجهتها ولا استطيع اخبار ابي او اخوتي لاننا نعيش حياة رائعة وهذا الخبر سيكون بمثابة هدم لنا جميعا.امي انسانة طيبة ورائعة وحتى الان انا لا استوعب فكرة خيانتها لأبي.ماذا علي ان اتصرف؟ ماذا يقول الدين في امري؟ | لا تفعلي شيئا. وادعي لها فقط. |
عندما تقول لنا التي نأخذ منها الدين "أن أهل الله -وهي منهم- يعرفون كل واحدة منا ماهي ذنوبها" هل هذا صحيح ؟وهل يليق بها قول هذا؟ | تخاريف وغلو. ابتعدي عنها |
قرأت قبل كده ان الوعاء اللي بيلهث فيه الكلب.بس هو اللي يتغسل بالطريقة دي انما الملابس كمان ؟؟ | لا مش صح |
السلام عليكم قلت ياشيخ لو حصلت علي كذا سوف اتبرع ب 500جنيه والحمد حصل المراد وقتها كان معايا 300وخرجتهم و مر شهرين والحمد الله حصلت علي 200وتصدقت بهم كده وفيت النذر ولا كان لازم اخرج الملغ كله مره وحده؟! нυssєɪи αв | إذا كان هذا هو اللفظ الذي ذكرته فليس ذلك نذرا يجب الوفاء به. ولكن على كل حال فقد تصدقت وأثبت إن شاء الله، فإن الوفاء بالوعد مستحب، وبخاصة إن كان لله تعالى على قربة |
افيدوني بالله انا جايلي شغل في إحدى شركات التأمين التكافلي الكبرى تأمين على الحياه؛ هل هذا العمل به شبهه من الحرام؛ وجزاكم الله خيرا رد عليا ضروري يا شيخنا Muhammed Omer | معلش سهوت لم أنتبه للتكافلي. التأمين التكافلي فيه خلاف، ولا أفتي فيه. |
يا شيخنا انا ملاحظ ان محدش بيرد علي السؤال ده خالص ( ماحكم لعاب الكلب علي الملابس هل لا يجوز الصلاه بها؟) يا تري ايه سبب عدم الرد ؟ | لا تجوز الصلاة به قبل تطهيره، يغسل سبعا إحداها بالتراب أو الصابون ونحوه من المطهرات |
https://ask.fm/BasionyAmr/answers/144050684327 اتيمم فقط ولا أتوضأ ؟؟؟!ثم اغسل حين استطيع .. وهل اقضي هذه الصلوات بعد الاغتسال ؟!ومعلش .. كيفية التيمم بس للتأكد رجاء وشكرا لحضرتك | تيمم فقط. وهو النية وضربتان على تراب واحدة للوجه والأخرى للكفين. ولو مسح بضربة واحدة فهو مجزئ، ولو مسح إلى المرفقين فلا بأس أيضا. ولا يعيد إذا تمكن من الغسل. |
يا شيخ ليه فى سورة الغاشيه الآيه رقم 22 : (لست عليهم بمصيطر ) ليه مكتوبه بالصاد مش بالسين ضرورى اعرف يا شيخ . | تبادل السين والصاد في الكلمات لقرب مخرجهما كثير عند العرب، وبخاصة إذا اقترب منهم مفخم كالطاء، كالسراط والصراط، وسيطر وصيطر، وبسط وبصط، وهذه من الكلمات المختلف فيها على حفص |
ينفع أتصدق عن واحده متوفيه مش قريبتي و ماعرفش عنها اي حاجه غير اسمها الاول بس لكن اللي حواليا بيحبوها اوي و بيجيبوا سيرتها بكل خير | لا بأس |
لو سمحت ياشيخ عمرو . 😃انا طبيب وبشتغل شيفتات ف المستشفي وساعات بحتلم .. ومفيش امكانية للاستحمام . اصلي ازاااي ؟! | تيمم وصل، ثم اغتسل حين تستطيع. |
هل قطرة العين مفطرة يا مولانا ؟ | لا |
هل يحق لأمي اجباري على لبس النقاب ؟؟ وهل في عصيانها يعتبر عقوق؟! ممكن تدلني على كتاب فيه كل الأدلة على عدم فرضية النقاب عشان اقدر اتكلم معاها!؟ | لا يحق لها شرعا. والجدل الفقهي ليس منه فائدة لأن كلتيكما غير متخصصة. فقولي لها أنا أقلد فتوى الشيخ الألباني وكده، بما أنها سلفية غالبا فموضوع الأئمة ده مش حيجيب معاها 😁 |
لو في كيس دهني على عيني والمفروض آخد له علاج، أصوم أفضل ولا آخد العلاج | خد العلاج، لو تقدر بس تصوم عرفة اجتهد في ده |
كلام ابن تيمية بتبقى حافظه بالكلمة ولا بتنقله ؟حلوه كى ورود ده يا شيوخنا يا متعلمين يا بتوع المدارس | 😎 |
.لو سمحت ياشيخ تجاوبنى انا نفسى اصوم يوم عرفه واحتمال مينفعش لو اخدت برشام ياخرها يبقى حرام | لا مش حرام |
حاسس أن بتاع الرشوة هو بتاع غيبة الحاكم :D إبراهيم عمر | لا مش هو، بلكته 😄 |
ياااا شيخ الله يخليك ازاي حضرتك تفتي انه السجين السياسي حلال يدي سجاير للعساكر ؟!!دي رشوه يا شييخ !!!!( الراشي و المرتشي و الرائش فى النار )وكمان سجاير !؟! | اشرب سوايل كتير |
الخلاء ده الحمام بس ولا كمان المكان اللى فيه حنفيات بالعرض مرصوصة قدام الحمام ف المسجد؟ | مكان قضاء الحاجة فقط |
ي شيخ ف حد كان بيقول ان المدرسه بتاعتهم قالتلهم حرام جمله ان الله موجود هى قصدها انه الله واجد مش موجود فاعل يعنى انا قرأتها قبل كدا | ده موضوع تاني، وهذا جهل خالص من قائله. لا إشكال شرعا ولا لغة في قولهم الله موجود، فإن المراد بالموجود الكائن الثابت، فليست المفعولية فيه على بابها أصلا، على أنه لو أريد به المفعولية فهو اسم فاعل لوجد، والله موجود بهذا المعنى، كما قال تعالى: ووجد الله عنده، وكما قالوا: من وجد الله فماذا فقد؟ وسبب ذلك الخلط أنهم ضعيفون ف... |
مولانا خروج المني اثناء النوم نعاقب عليه وهل يفسد الصيام | لا يفسد الصيام ولا شيء فيه لأن النائم غير مكلف |
يجوز تسمية اسم فادي؟ | نعم |
انا كان عندي ورم ليفي فالثدي فرمضان وكنت روحت لدكتور وكشف عليه فهل كده مينفعليش صيام واعوض اليومين اللي كشفت فيهم؟ | لا |
جزاك الله خيرا ي عم الشيخ 😊هتفرق ع الكتابه ؟لأ بعرف اكتب و الله جزاك الله خيرا يا شيخ👊👊 | يا وله انا عايز مصلحتك 😁 سيبك من اللي غاسلين دماغك دول، واعقل شوية |
ي شيخ مع احترامي الكامل لحضرتك و الله دي اول خطوه ف منهج اهل الخوارج لو انا اغتابت الحاكم مع ده وده وده الناس نفوسها هتتملىء م الحاكم ،، حضرتك منتظر منهم ايه !! هيسكتوا ؟! مستحيييل طبعا .. هيخرجوا عليه و كل ده بسبب الكلمه .. حاجه كمان ( انا مش بتعالم ) انا بتكلم بالدليل | لا أنت متعالم. وما كانش فيه احترام كامل لحضرتي لما فتحت صدرك ودخلت تهري وتلطش بجلافة. أنت حتى مش عارف تكتب يا أخي، عايزين تتكلموا في الدين ازاي بس |
لا اريد ان اصلي الجمعة اذا صليت العيد..هل يجوز ؟ | أكثر العلماء على وجوب الجمعة إن اجتمعت مع العيد، وهو الذي أقول به. |
كلام ابن تيمية بتبقى حافظه بالكلمة ولا بتنقله ؟ | بنقله طبعا. بس ببقى حافظ كي ووردز منه من كتر التكرار والخبرة :) |
هل نزول المني اثناء التقبيل يفسد الصيام ؟ | نعم |
ي شيخ دليلك ايييه اني لو اغتابت حاكم ظالم م يبقاش حرام عليا ؟؟؟ده الرسول قال اسمع واطع ولو ضرب ظهرك و أخد ماالك ..ازااااي م يبقاش عليا حراام ؟؟؟ي شيخ حتى لو مش حاكم ظالم .. الغيبه ذات نفسها حرااام !! | ياريت تبطل تعالم، ولا تتكلم فيما لا تفهم. وعلى سبيل الفائدة لغيرك، لا لك، قال شيخ الإسلام: (ولهذا لم يكن للمعلن بالبدع والفجور غيبة كما روي ذلك عن الحسن البصري وغيره؛ لأنه لما أعلن ذلك استحق عقوبة المسلمين له وأدنى ذلك أن يذم عليه لينزجر ويكف الناس عنه وعن مخالطته ولو لم يذم ويذكر بما فيه من الفجور والمعصية أو البدعة ... |
اخى سجين سياسي هل يجوز اعطيه سجائر يعطيها للعساكر لتيسير اموره؟ | نعم |
السلام عليكم، انا مقيمة في مدينة غير مدينتي(المسافة تبعد حوالي 70-80 كم) بهدف التعليم، هل يجوز لي جمع الصلوات اثناء مداومتي بالجامعة؟ نظرا لخروج الصلاة عن وقتها لضيق الوقت؟ وكيف يكون جمع الصلوات؟ | من حيث الأصل لا يجوز الجمع مادمت مقيمة. |
https://ask.fm/BasionyAmr/answers/144044747943?utm_source=copy_link&utm_medium=android بلاحظ كتير بيسأل عن جوزه الطيب فى الاكل هى محرمه او بتسبب ضرر ؟! | لا من حيث الأصل مش محرمة ولا ضرر فيها، بس بتعمل دماغ |
(لَعَلَّنَا نَتَّبِعُ السَّحَرَةَ إِنْ كَانُوا هُمُ الْغَالِبِينَ)ليه الغالبين مش الغالبون؟ | خبر كان، وهُم للفصل، يسميها بعض النحاة كالكوفيين ضمير العماد، وبعض المعربين يجعلون هم توكيد لواو الجماعة اسم كان |
المأموم يقرأ ولا لأ؟ان كان لا ..حتى في الصلوات الي ما فيهاش جهر؟؟ | الصلوات السرية يقرأ فيها المأموم بلا خلاف معتبر. الجهرية فيها خلاف مشهور بين العلماء، وأكثر العلماء لا يوجبون على المأموم قراءة الفاتحة، وهذا هو الذي أختاره، لكن لو قرأها احتياطا وبخاصة إن كان الإمام يسكت فهو حسن |
ايه هي مميزات المذهب الحنفي | مذهب كويس وابن حلال |
سيدنا هو لو أغتبت حاكم ظالم....علي شئء؟ | ليس لهؤلاء حرمة. |
ما حكم الطبخ بجوزة الطيب؟ | جائز مادام قليلا لا يؤثر في الآكل |
صحيح عند حضرتك حق .الفوركس دى بورصه عملة ودهب غير بورصه الاوراق الماليه"اسهم وسندات " nonamohamed | دا احنا جامدين أوي 😁 |
انا مش قصدي ارخم بتكرار السؤال بس انا فعلا محتاجه رد عشان اقنع الشخص دا انه يطلع فكرة القتل دي من دماغه:) .. حلال عادي اخ يقتل اخوه عشان اخوه دا بيظلمه كتير وحاول يقتله اكتر من مره ولسا بيحاول برضو وبيضره هو ومراته ولا ايه الصحيح في الشرع انه يتعمل مع الاخ الظالم دا عشان نرتاح من اذا | القتل من أعظم الكبائر، وهو أول ما يقضي فيه يوم القيامة، والقاتل العمد عذابه عظيم، وقد يخلد في نار جهنم. |
نمت عن صلاة العصر واستيقظت في معاد صلاة المغرب فصليت المغرب اولا ثم العصر .. للعلم لم يكن نومي عمدا.. هل مافعلته صواب؟ وماذا يفعل من فاته صلاة وحضرته اخرى ؟ | لا حرج. والأولى إن كان وقت الثانية دخل، وفيه سعة: أن يصلي الفائتة ثم الحاضرة. |
كلهم ثقة و اغلبيتهم هنا علي الاسك و بتلغبط طيب لو واحد قالي علي حاجة حرام و جابلي احاديث صحيحة و واحد شيخ قالي حلال ممكن اتبع اللي قالي حلال ؟ | ممكن مادام ثقة عندك |
ارجو الافادة يا شيخنا ...تجارة الفوركس اللى هى تجارة الاوراق الماليه حلال ولا حرام؟؟ | لا أفتي فيها. والفوركس مش مجرد تجارة الأوراق المالية، بلاش تقرطسوا المفتي عيب :) |
لو اكتر من شيخ اختلف في مسالة اتبع اي واحد وخلاص ؟ | أكثرهم ثقة عندك |
هل قطرات البول ع الملابس تفسد الوضوء ؟! | لا يجوز الصلاة بالثوب الذي فيه قطرات بول، لكن هذا لا يفسد الوضوء. إلا إن كان المقصود أن البول خرج بعد الوضوء ولوث الثوب، ففي هذه الحالة فسد الوضوء ويجب غسل الموضع الملوث أو تغيير الثوب لتصح الصلاة |
يؤثر على فرصي في الزواج مثلا ؟" لست إجتماعية ولا مخطوبة أصلا " ! | حسب مدة العزلة. رأيي غير المبني على كثير من المعرفة بحالتك، لكن فيه قدر حسن من إرادة النصح: سيبك من الموضوع ده لو العلم مش مشروع حياتك. اتثقفي في الدين خفيف خفيف، واعتمدي على الاستفتاء والسؤال، ملهاش لازمة الحدوتة دي كلها. |
هو إيه رأيك في يمنى الخولي ؟ | أستاذة عظيمة |
لو سمحت يا شيخ لو انا اثق في علم عالم وليس في دينه وخوفه من الله ممكن اخد بفتواه في حاجة معينة؟ | لا |
هيطول إن شاء الله أكيد , بس أقصد إنه هياخد فترة ع ما يطول تانى -_- | مينفعش تتكلمي مع خطيبك في الحاجات دي أصلا |
شيخ عمرو أنا أفكر في أن أعتزل الناس فترة لدراسة مذهب من المذاهب الأربعةأحب الفقه والأصول هل هذا سيؤثر عليي ؟" فتاة 22 عاما " | يؤثر على إيه تحديدا؟ وطبعا أنا معرفش خلفياتك الثقافية والاجتماعية فمش حيكون عندي إجابة أمينة |
Subsets and Splits
No community queries yet
The top public SQL queries from the community will appear here once available.